钦定古今图书集成/明伦汇编/官常典/第495卷 > 李观
## 钦定古今图书集成/明伦汇编/官常典/第495卷 > 李观

按《唐书》本传，“观其先自赵郡徙洛阳，故为洛阳人。少
沈厚寡言，以策干朔方节度使郭子仪，子仪遣佐坊
州刺史吴伷为防遏使，以亲丧解。吐蕃内寇，代宗幸
陕，观隐盩。厔率乡里子姓千人守黑水卤，不敢侵。岭
南节度使杨慎微奏为偏将，徐浩、李勉代节度，常倚
以军政，数捕平剧贼，迁大将，试殿中监，召为右龙武”
将军。泾师叛，观适番上，即领兵千馀，扈德宗奉天。诏
尽察诸军，整饬谁逻，增募五千人，鼙旝讙竖，士气益
振。赐封户二百，授二子八品官。从至梁州。帝还，诏总
后军，擢四镇、北庭行军、泾原节度使。在屯四年，训部
伍，储藏饶衍。平凉之盟，吐蕃不得志。是年，观入朝，前
一日，就道卤，至期，出精骑徂击，不及去。以少府监检
校工部尚书。卒，赠太子少傅。